Основани са през 1550 от Иван Грозни. Първоначално се състояли от 3000 души, разделени на 6 "приказа" (отряда), всеки от по 500 войника. Началниците на всеки приказ, както и стотниците били избирани сред аристокрацията, главно болярски синове. Бойното им кръщение станала Обсадата на Казан през 1552. След това те участвали във всеки военен конфликт, а в мирно време изпълнявали функциите на полицаи и пожарникари в градовете, където били разквартирувани.